title: Komission täytäntöönpanoasetus (EU) 2017/2236, annettu 5 päivänä joulukuuta 2017, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta

text:
               6.12.2017

               FI

               Euroopan unionin virallinen lehti

               L 320/6

         KOMISSION TÄYTÄNTÖÖNPANOASETUS (EU) 2017/2236,
   annettu 5 päivänä joulukuuta 2017,
   alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY (1) ja erityisesti sen 27 artiklan 4 kohdan,
   sekä katsoo seuraavaa:

               (1)

               Direktiivin 92/83/ETY 27 artiklan 1 kohdan a alakohdan nojalla jäsenvaltioiden on vapautettava valmisteverosta alkoholi, joka on kokonaan denaturoitu jonkin jäsenvaltion määräysten mukaisesti, jos näistä määräyksistä on ilmoitettu asianmukaisesti ja ne on sallittu mainitun artiklan 3 ja 4 kohdassa säädettyjä edellytyksiä noudattaen.

               (2)

               Denaturoimisaineet, joita käytetään kussakin jäsenvaltiossa direktiivin 92/83/ETY 27 artiklan 1 kohdan a alakohdan mukaisesti alkoholin täydelliseen denaturointiin, luetellaan komission asetuksen (EY) N:o 3199/93 (2) liitteessä.

               (3)

               Romania ilmoitti 8 päivänä kesäkuuta 2017 komissiolle tiedoksi alkoholin täydelliseen denaturointiin käytettävän denaturoimisaineen, jota se aikoo käyttää kyseisen direktiivin 27 artiklan 1 kohdan a alakohdan mukaisiin tarkoituksiin 1 päivästä syyskuuta 2017.

               (4)

               Komissio toimitti kyseisen ilmoituksen muille jäsenvaltioille 14 päivänä kesäkuuta 2017.

               (5)

               Bulgaria ilmoitti 5 päivänä heinäkuuta 2017 komissiolle tiedoksi alkoholin täydelliseen denaturointiin käytettävän denaturoimisaineen, jota se aikoo käyttää kyseisen direktiivin 27 artiklan 1 kohdan a alakohdan mukaisiin tarkoituksiin 1 päivästä elokuuta 2017.

               (6)

               Komissio toimitti kyseisen ilmoituksen muille jäsenvaltioille 7 päivänä heinäkuuta 2017.

               (7)

               Komissio ei ole saanut vastalauseita.

               (8)

               Oikeusvarmuuden vuoksi tämän asetuksen olisi tultava voimaan kiireellisesti.

               (9)

               Sen vuoksi asetusta (EY) N:o 3199/93 olisi muutettava.

               (10)

               Tässä asetuksessa säädetyt toimenpiteet ovat valmisteverokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 3199/93 liite tämän asetuksen liitteellä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EYVL L 316, 31.10.1992, s. 21.

      (2)  Komission asetus (EY) N:o 3199/93, annettu 22 päivänä marraskuuta 1993, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten (EYVL L 288, 23.11.1993, s. 12).

      LIITE
      ”
            LIITE
            Luettelo alkoholin täydelliseen denaturointiin sallituista tuotteista ja niiden rekisteröidystä Chemical Abstracts Service (CAS) -numerosta:

                        Asetoni

                        CAS: 67-64-1

                        Denatoniumbentsoaatti

                        CAS: 3734-33-6

                        Etanoli

                        CAS: 64-17-5

                        Etyyli-tert-butyylieetteri

                        CAS: 637-92-3

                        Fluoreseiini

                        CAS: 2321-07-5

                        Bensiini (myös lyijytön bensiini)

                        CAS: 86290-81-5

                        Isopropyylialkoholi

                        CAS: 67-63-0

                        Petroli

                        CAS: 8008-20-6

                        Lamppuöljy

                        CAS: 64742-47-8 ja 64742-48-9

                        Metanoli

                        CAS: 67-56-1

                        Metyylietyyliketoni (2-butanoni)

                        CAS: 78-93-3

                        Metyyli-isobutyyliketoni

                        CAS: 108-10-1

                        Metyleenisininen (52015)

                        CAS: 61-73-4

                        Liuotinbensiini

                        CAS: 8030-30-6

                        Tärpätti

                        CAS: 8006-64-2

                        Tekninen bensiini

                        CAS: 92045-57-3

                  Termillä ”absoluuttinen etanoli” on tässä liitteessä sama merkitys kuin Kansainvälisen puhtaan ja sovelletun kemian liiton (IUPAC) käyttämällä termillä ”absoluuttinen alkoholi”.
            Denaturoituun alkoholiin voidaan kaikissa jäsenvaltioissa lisätä tuotteelle ominaisen värin antavaa väriainetta, jotta tuote voidaan tunnistaa välittömästi.
            I   Belgiassa, Bulgariassa, Tanskassa, Saksassa, Virossa, Irlannissa, Kreikassa, Espanjassa, Ranskassa, Italiassa, Kyproksella, Latviassa, Liettuassa, Luxemburgissa, Unkarissa, Maltalla, Alankomaissa, Itävallassa, Puolassa, Portugalissa, Romaniassa, Sloveniassa, Slovakiassa ja Suomessa käytettävä alkoholin täydellistä denaturointia koskeva yhteinen denaturointimenettely:

            Yhtä absoluuttisen etanolin hehtolitraa kohden:

                        —

                        1,0 litra isopropyylialkoholia,

                        —

                        1,0 litra metyylietyyliketonia,

                        —

                        1,0 gramma denatoniumbentsoaattia.

                  II   Seuraavissa jäsenvaltioissa käytettävä suurempi pitoisuus alkoholin täydellistä denaturointia koskevassa yhteisessä denaturointimenettelyssä:

               Tšekki ja Yhdistynyt kuningaskunta

            Yhtä absoluuttisen etanolin hehtolitraa kohden:

                        —

                        3,0 litraa isopropyylialkoholia,

                        —

                        3,0 litraa metyylietyyliketonia,

                        —

                        1,0 gramma denatoniumbentsoaattia.

               Kroatia

            Yhtä absoluuttisen etanolin hehtolitraa kohden:
            Vähintään

                        —

                        1,0 litra isopropyylialkoholia,

                        —

                        1,0 litra metyylietyyliketonia,

                        —

                        1,0 gramma denatoniumbentsoaattia.

               Ruotsi

            Yhtä absoluuttisen etanolin hehtolitraa kohden:

                        —

                        1,0 litra isopropyylialkoholia,

                        —

                        2,0 litraa metyylietyyliketonia,

                        —

                        1,0 gramma denatoniumbentsoaattia.

                  III   Tietyissä jäsenvaltioissa käytettävät muut alkoholin täydellistä denaturointia koskevat denaturointimenettelyt:

            Yhtä absoluuttisen etanolin hehtolitraa kohden jokin seuraavista kaavoista:

               Tšekki

                        1.

                        0,4 litraa liuotinbensiiniä,
                        0,2 litraa petrolia,
                        0,1 litraa teknistä bensiiniä.

                        2.

                        3,0 litraa etyyli-tert-butyylieetteriä,
                        1,0 litra isopropyylialkoholia,
                        1,0 litra lyijytöntä bensiiniä,
                        10 milligrammaa fluoreseiinia.

               Kreikka

            Ainoastaan heikkolaatuista alkoholia (esi- ja jälkitisle), jonka alkoholipitoisuus on vähintään 93 mutta enintään 96 tilavuusprosenttia, voidaan denaturoida.
            93-tilavuusprosenttisen hydratoidun alkoholin hehtolitraa kohden lisätään

                        —

                        2,0 litraa metanolia,

                        —

                        1,0 litra tärpättiä,

                        —

                        0,50 litraa lamppuöljyä,

                        —

                        0,40 grammaa metyleenisineä.

                  Lopputuotteen on saavutettava 20 °C:n lämpötilassa muuttumattomassa muodossaan 93 tilavuusprosenttia.

               Suomi – sallittu 31.12.2018 saakka

            Yhtä absoluuttisen etanolin hehtolitraa kohden jokin seuraavista kaavoista:

                        1.

                        2,0 litraa metyylietyyliketonia,
                        3,0 litraa metyyli-isobutyyliketonia.

                        2.

                        2,0 litraa asetonia,
                        3,0 litraa metyyli-isobutyyliketonia.

                  ”


title: Komission täytäntöönpanoasetus (EU) 2017/2241, annettu 6 päivänä joulukuuta 2017, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (ETA:n kannalta merkityksellinen teksti. )

text:
               7.12.2017

               FI

               Euroopan unionin virallinen lehti

               L 322/27

         KOMISSION TÄYTÄNTÖÖNPANOASETUS (EU) 2017/2241,
   annettu 6 päivänä joulukuuta 2017,
   Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 497 artiklan 3 kohdan,
   sekä katsoo seuraavaa:

               (1)

               Jotta vältettäisiin kansainvälisten rahoitusmarkkinoiden häiriöt ja estettäisiin se, että laitoksia rangaistaan asettamalla niille suuremmat omien varojen vaatimukset olemassa olevia kolmansien maiden keskusvastapuolia koskevien tunnustamismenettelyjen aikana, asetuksen (EU) N:o 575/2013 497 artiklan 2 kohdassa vahvistetaan siirtymäkausi, jonka aikana unioniin sijoittautuneet laitokset voivat pitää ehdot täyttävinä keskusvastapuolina kolmansien maiden keskusvastapuolia, joiden kanssa kyseiset laitokset määrittävät transaktioita.

               (2)

               Asetuksella (EU) N:o 575/2013 muutetaan Euroopan parlamentin ja neuvoston asetusta (EU) N:o 648/2012 (2) tiettyjen parametrien osalta, joita käytetään laskettaessa laitosten omien varojen vaatimuksia, jotka koskevat kolmansien maiden keskusvastapuoliin liittyviä vastuita. Sen vuoksi asetuksen (EU) N:o 648/2012 89 artiklan 5 a kohdassa vaaditaan, että tietyt kolmansien maiden keskusvastapuolet ilmoittavat määritysosapuoliltaan saamiensa alkumarginaalien kokonaismäärän tietyn ajanjakson ajan. Kyseinen siirtymäkausi vastaa asetuksen (EU) N:o 575/2013 497 artiklan 2 kohdassa säädettyä siirtymäkautta.

               (3)

               Molempien siirtymäkausien oli määrä päättyä 15 päivänä kesäkuuta 2014.

               (4)

               Asetuksen (EU) N:o 575/2013 497 artiklan 3 kohdassa komissio valtuutetaan antamaan täytäntöönpanosäädös, jotta omien varojen vaatimuksia koskevaa siirtymäkautta voidaan pidentää kuudella kuukaudella poikkeuksellisissa olosuhteissa. Kyseistä pidennystä olisi sovellettava myös asetuksen (EU) N:o 648/2012 89 artiklan 5 a kohdassa säädettyihin määräaikoihin. Kyseisiä siirtymäkausia on viimeksi pidennetty 15 päivään joulukuuta 2017 komission täytäntöönpanoasetuksella (EU) 2017/954 (3).

               (5)

               Tähän mennessä asetuksen (EU) N:o 648/2012 25 artiklan mukaisesti tunnustamista hakeneista kolmansiin maihin sijoittautuneista keskusvastapuolista Euroopan arvopaperimarkkinaviranomainen on tunnustanut 29. Näistä yksi, keskusvastapuoli Uudesta-Seelannista, on tunnustettu komission täytäntöönpanopäätöksen (EU) 2016/2774 (4) nojalla. Tämän lisäksi kolme keskusvastapuolta Intiasta voitaisiin tunnustaa komission täytäntöönpanopäätöksen (EU) 2016/2269 (5) nojalla. Loput kolmansien maiden keskusvastapuolet odottavat vielätunnustamista, eikä tätä tunnustamismenettelyä saada päätökseen 15 päivään joulukuuta 2017 mennessä. Jos siirtymäkautta ei pidennetä, unioniin sijoittautuneita laitoksia (tai niiden unionin ulkopuolelle sijoittautuneita tytäryrityksiä), joilla on vastuita kyseisille lopuille kolmansien maiden keskusvastapuolille, vaaditaan lisäämään omia varojaan kyseisten vastuiden osalta merkittävästi, mikä saattaisi johtaa siihen, että kyseiset laitokset luopuvat suorien osallistujien asemastaan kyseisissä keskusvastapuolissa tai ainakin tilapäisesti määrityspalvelujen tarjoamisesta kyseisten laitosten asiakkaille, ja aiheuttaa siten vakavia häiriöitä markkinoilla, joilla kyseiset keskusvastapuolet toimivat.

               (6)

               Unionin ulkopuolisille rahoitusmarkkinoille aiheutuvien häiriöiden välttämistarve, joka johti asetuksen (EU) N:o 575/2013 497 artiklan 2 kohdassa säädetyn siirtymäkauden aikaisempiin pidentämisiin, olisi tästä syystä edelleen olemassa täytäntöönpanoasetuksessa (EU) 2017/954 vahvistetun pidennetyn siirtymäkauden päättymisen jälkeen. Siirtymäkauden uusi pidentäminen antaisi unioniin sijoittautuneille laitoksille (tai niiden unionin ulkopuolelle sijoittautuneille tytäryrityksille) mahdollisuuden välttää se, että niiden omien varojen vaatimukset kasvavat merkittävästi siitä syystä, ettei ole saatu päätökseen sellaisten keskusvastapuolien tunnustamismenettelyä, jotka tarjoaisivat unioniin sijoittautuneiden laitosten (tai niiden unionin ulkopuolelle sijoittautuneiden tytäryritysten) tarvitsemia tietyntyyppisiä määrityspalveluja toimivalla ja helppokäyttöisellä tavalla. Sen vuoksi siirtymäkausia olisi tarkoituksenmukaista pidentää vielä kuudella kuukaudella.

               (7)

               Tässä asetuksessa säädetyt toimenpiteet ovat Euroopan pankkikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 575/2013 497 artiklan 2 kohdassa sekä asetuksen (EU) N:o 648/2012 89 artiklan 5 a kohdan toisessa alakohdassa tarkoitettuja 15 kuukauden ajanjaksoja, joita on viimeksi pidennetty täytäntöönpanoasetuksella (EU) 2017/954, pidennetään vielä kuudella kuukaudella 15 päivään kesäkuuta 2018 saakka.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 27.6.2013, s. 1.

      (2)  Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).

      (3)  Komission täytäntöönpanoasetus (EU) 2017/954, annettu 6 päivänä kesäkuuta 2017, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 144, 7.6.2017, s. 14).

      (4)  Komission täytäntöönpanopäätös (EU) 2016/2274, annettu 15 päivänä joulukuuta 2016, keskusvastapuolia koskevan Uuden-Seelannin sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 54).

      (5)  Komission täytäntöönpanopäätös (EU) 2016/2269, annettu 15 päivänä joulukuuta 2016, keskusvastapuolia koskevan Intian sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 38).


title: Komission täytäntöönpanoasetus (EU) 2017/2248, annettu 30 päivänä marraskuuta 2017, tiettyjen tavaroiden luokittelusta yhdistettyyn nimikkeistöön

text:
                  8.12.2017

                  FI

                  Euroopan unionin virallinen lehti

                  L 324/14

            KOMISSION TÄYTÄNTÖÖNPANOASETUS (EU) 2017/2248,
      annettu 30 päivänä marraskuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:

                  (1)

                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeessa 2 olevaan CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeessa 2 olevaan CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 30 päivänä marraskuuta 2017.

               Komission puolesta,

               puheenjohtajan nimissä

            Stephen QUEST

               Pääjohtaja

               Verotuksen ja tulliliiton pääosasto

         (1)  EUVL L 269, 10.10.2013, s. 1.

         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

         LIITE

                     Tavaran kuvaus

                     Luokittelu
                     (CN-koodi)

                     Perusteet

                     (1)

                     (2)

                     (3)

                     Harus (nk. GUY-GRIP Dead-End), joka on tehty kuudesta 3,25 mm paksusta langasta.
                     Langat ovat galvanoitua kylmävedettyä hiiliterästä. Langat ovat samansuuntaiset ja peitetty sinkkipinnoitteella. Ne on kierretty löyhästi koko pituudeltaan ja taivutettu U:n muotoon.
                     Tullille esittämisen jälkeen tavaraa käytetään harustukseen puisissa lennätinpylväissä, eli lanka kierretään tiiviisti yhteen, jolloin siitä tulee säikeislankaa.
                     (Ks. kuvat) (*1)

                     7326 20 00

                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7326  ja 7326 20 00  nimiketekstien mukaisesti.
                     Luokittelu nimikkeeseen 7312 ”Säikeislanka, köysi, kaapeli, punottu nauha, silmukat ja niiden kaltaiset tavarat” ei tule kyseeseen, sillä tavara ei ole tiiviisti kierretty (ks. myös harmonoidun järjestelmän selitykset, nimike 7312 , ensimmäinen kohta, ja yhdistetyn nimikkeistön selittävät huomautukset, alanimikkeet 7312 10 61 –7312 10 69 ). Siitä tulee tiiviisti kierretty vasta, kun se asennetaan lennätinpylvääseen.
                     Sen vuoksi tavara on luokiteltava muihin rauta- tai teräslangasta valmistettuihin tavaroihin, CN-koodi 7326 20 00 .

            (*1)  Kuvat ovat ainoastaan ohjeellisia.


title: Komission täytäntöönpanoasetus (EU) 2017/2243, annettu 30 päivänä marraskuuta 2017, tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 1212/2014 kumoamisesta

text:
               8.12.2017

               FI

               Euroopan unionin virallinen lehti

               L 324/1

         KOMISSION TÄYTÄNTÖÖNPANOASETUS (EU) 2017/2243,
   annettu 30 päivänä marraskuuta 2017,
   tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 1212/2014 kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:

               (1)

               Komissio luokitteli täytäntöönpanoasetuksella (EU) N:o 1212/2014 (2) kiinteän, lieriön muotoisen, kierteitetyn tuotteen, joka on valmistettu titaaniseoksesta ja esitetään tullille käytettäväksi traumakirurgiassa, CN-koodiin 8108 90 90.

               (2)

               Asiassa C-51/16 antamassaan tuomiossa (3) unionin tuomioistuin katsoi, että neuvoston asetuksen (ETY) N:o 2658/87 (4) liitteessä I, sellaisena kuin se on muutettuna komission täytäntöönpanoasetuksella (EU) N:o 1101/2014 (5), olevan yhdistetyn nimikkeistön (CN-nimikkeistö) nimikettä 9021 on tulkittava siten, että siihen kuuluvat pääasiassa kyseessä olevan kaltaiset lääkinnälliset implanttiruuvit, jos kyseisillä tuotteilla on ominaispiirteitä, jotka erottavat ne tavallisista tuotteista etenkin korkeatasoisen viimeistelynsä ja suuren tarkkuutensa, valmistustapansa ja erityisen käyttötarkoituksensa osalta. Erityisesti se seikka, että pääasiassa kyseessä olevan kaltaisia ruuveja voidaan istuttaa kehoon ainoastaan lääkinnällisillä erityistyökaluilla eikä tavallisilla työkaluilla, on yksi huomioon otettavista ominaispiirteistä kyseisten lääkinnällisten implanttiruuvien erottamiseksi tavallisista tuotteista.

               (3)

               Täytäntöönpanoasetuksessa (EU) N:o 1212/2014 tarkoitettu tuote on implanttiruuveja koskevan standardin ISO/TC 150 mukainen, se esitetään tullille käytettäväksi traumakirurgiassa murtumien hoitoon, se esitetään tullille steriilissä pakkauksessa, siinä on numero, minkä vuoksi se voidaan jäljittää koko tuotannon ja jakelun ajan, ja se on tarkoitus istuttaa kehoon erityistyökaluilla.

               (4)

               Täytäntöönpanoasetuksessa (EU) N:o 1212/2014 tarkoitetun tuotteen luokittelu CN-koodiin 8108 90 90 ei näin ollen ole unionin tuomioistuimen asiassa C-51/16 esittämien näkemysten mukaista.

               (5)

               Sen vuoksi asetus (EU) N:o 1212/2014 olisi kumottava.

               (6)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kumotaan täytäntöönpanoasetus (EU) N:o 1212/2014.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2017.

            Komission puolesta,

            puheenjohtajan nimissä

         Stephen QUEST

            Pääjohtaja

            Verotuksen ja tulliliiton pääosasto

      (1)  EUVL L 269, 10.10.2013, s. 1.

      (2)  Komission täytäntöönpanoasetus (EU) N:o 1212/2014, annettu 11 päivänä marraskuuta 2014, tiettyjen tavaroiden luokittelusta yhdistettyyn nimikkeistöön (EUVL L 329, 14.11.2014, s. 3).

      (3)  Unionin tuomioistuimen tuomio 26.4.2017, Stryker EMEA Supply Chain Services, asia C-51/16, ECLI:EU:C:2017:298.

      (4)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

      (5)  Komission asetus (EU) N:o 1101/2014, annettu 16 päivänä lokakuuta 2014, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 312, 31.10.2014, s. 1).


title: Komission täytäntöönpanoasetus (EU) 2017/2244, annettu 30 päivänä marraskuuta 2017, tiettyjen tavaroiden luokittelusta yhdistettyyn nimikkeistöön

text:
                  8.12.2017

                  FI

                  Euroopan unionin virallinen lehti

                  L 324/3

            KOMISSION TÄYTÄNTÖÖNPANOASETUS (EU) 2017/2244,
      annettu 30 päivänä marraskuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:

                  (1)

                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 30 päivänä marraskuuta 2017.

               Komission puolesta,

               puheenjohtajan nimissä

            Stephen QUEST

               Pääjohtaja

               Verotuksen ja tulliliiton pääosasto

         (1)  EUVL L 269, 10.10.2013, s. 1.

         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

         LIITE

                     Tavaran kuvaus

                     Luokittelu
                     (CN-koodi)

                     Perusteet

                     (1)

                     (2)

                     (3)

                     Tuote koostuu kahdesta vaakasuorasta ja kahdesta pystysuorasta puristettua alumiinia olevasta kiskosta, jotka yhdessä muodostavat ruuveilla seinään kiinnitettävän kehyksen.
                     Tuote on tarkoitettu käytettäväksi seinäpaneelien kiinnittämiseen.
                     Vaakasuorat kiskot on suunniteltu niin, että paneelit voidaan liu'uttaa niihin, minkä ansiosta paneelit on tarvittaessa helppo poistaa tai vaihtaa.
                     (Katso kuva) (*1)

                     7616 99 90

                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7616 , 7616 99  ja 7616 99 90  nimiketekstien mukaisesti.
                     Luokittelu nimikkeen 8302 ”heloiksi, varusteiksi ja niiden kaltaisiksi tavaroiksi, jotka soveltuvat huonekaluihin, oviin, portaisiin, ikkunoihin, kaihtimiin, vaununkoreihin, valjasteoksiin, matka-arkkuihin, kirstuihin, lippaisiin ja niiden kaltaisiin tavaroihin, epäjaloa metallia” ei tule kyseeseen. Kiskojen tarkoitus on kiinnittää paneelit seinään, ja paneelit eroavat luonteeltaan tavaroista, jotka kiinnitetään käyttäen nimikkeen 8302  tuotteita (ks. harmonoidun järjestelmän selitykset, nimike 8302 , toinen kappale, D ja E kohta).
                     Tuote on sen vuoksi luokiteltava CN-koodiin 7616 99 90  muuksi alumiinitavaraksi.

            (*1)  Kuva on ainoastaan ohjeellinen.


title: Komission täytäntöönpanoasetus (EU) 2017/2245, annettu 30 päivänä marraskuuta 2017, tiettyjen tavaroiden luokittelusta yhdistettyyn nimikkeistöön

text:
                  8.12.2017

                  FI

                  Euroopan unionin virallinen lehti

                  L 324/6

            KOMISSION TÄYTÄNTÖÖNPANOASETUS (EU) 2017/2245,
      annettu 30 päivänä marraskuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:

                  (1)

                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 30 päivänä marraskuuta 2017.

               Komission puolesta,

               puheenjohtajan nimissä

            Stephen QUEST

               Pääjohtaja

               Verotuksen ja tulliliiton pääosasto

         (1)  EUVL L 269, 10.10.2013, s. 1.

         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

         LIITE

                     Tavaran kuvaus

                     Luokittelu
                     (CN-koodi)

                     Perusteet

                     (1)

                     (2)

                     (3)

                     Muovista valmistettu tavara (nk. ”kylpylauta”), jossa on liukuestepinta ja jonka mitat ovat noin 35 × 69 cm.
                     Tavarassa on vedenpoistoaukot, kahva ja integroitu saippua-alusta. Sen pohjassa on neljä kylpyammeen leveyden mukaan säädettävää tukea.
                     Kylpylautaa voidaan käyttää kylpyammeeseen menemisen ja sieltä poisnousemisen apuna sekä istuimena tai telineenä kylpytuotteille.
                     (ks. kuva) (*1)

                     3924 90 00

                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3924  ja 3924 90 00  nimiketekstien mukaan.
                     Tavara ei ole huonekalu, sillä sitä ei ole tarkoitettu asetettavaksi lattialle, maahan tai toisen päälle eikä ripustettavaksi tai seinään kiinnitettäväksi. Sen vuoksi tavaran luokittelu nimikkeissä 9401 , 9402  tai 9403  tarkoitetuksi huonekaluksi ei tule kyseeseen 94 ryhmän 2 huomautuksen mukaisesti.
                     Tavara on sen vuoksi luokiteltava CN-koodiin 3924 90 00  muovista valmistetuksi muuksi talous-, hygienia- ja toalettiesineeksi.

            (*1)  Kuva on ainoastaan ohjeellinen.


title: Komission täytäntöönpanoasetus (EU) 2017/2246, annettu 30 päivänä marraskuuta 2017, tiettyjen tavaroiden luokittelusta yhdistettyyn nimikkeistöön

text:
               8.12.2017

               FI

               Euroopan unionin virallinen lehti

               L 324/8

         KOMISSION TÄYTÄNTÖÖNPANOASETUS (EU) 2017/2246,
   annettu 30 päivänä marraskuuta 2017,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:

               (1)

               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2017.

            Komission puolesta,

            puheenjohtajan nimissä

         Stephen QUEST

            Pääjohtaja

            Verotuksen ja tulliliiton pääosasto

      (1)  EUVL L 269, 10.10.2013, s. 1.

      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Suorakaiteen muotoiset valottamattomat alumiinilevyt (nk. laserdiodeille herkät positiiviset lämpölevyt), joissa vähintään yksi sivu on pidempi kuin 255 mm ja jotka on päällystetty yhdeltä puolelta emulsiolla (joka sisältää erityisesti alkaliliukoista hartsia, yhtä tai useampaa infrapunaväriainetta (fototerminen muunnin) ja liukoisuuden estoainetta (väriä)), joka on herkkä infrapunalaserdiodeille 830 nm:n aallonpituudella.
                  Ne on suunniteltu käytettäviksi CTP-tekniikkaa (”Computer To Plate”) hyödyntävissä laitteissa keskisuuria ja suuria painosmääriä varten. Lopputuotteen elinkaaren pidentämiseksi levyille tehdään polttokäsittely (”baking process”) kuvan kovettamiseksi sen kehityttyä.

                  3701 30 00

                  Luokittelu määräytyy yhdistetyn nimikkeistön 1 ja 6 yleisen tulkintasäännön, 37 ryhmän 2 huomautuksen sekä CN-koodien 3701  ja 3701 30 00  nimiketekstien mukaisesti.
                  Tavaralla on valonherkällä materiaalilla päällystetyn valottamattoman valokuvauslevyn objektiiviset ominaisuudet.
                  Yhdistetyn nimikkeistön 37 ryhmän 2 huomautuksessa ilmaisulla ’valokuvaus’ tarkoitetaan menetelmää, jolla muodostetaan näkyviä kuvia valonherkille pinnoille joko suoraan tai epäsuorasti valon tai muun säteilyn avulla.
                  Yhdistetyn nimikkeistön 37 ryhmän valokuvauslevyt on päällystetty yhdellä tai useammalla emulsiokerroksella, joka on herkkä valolle tai muulle säteilylle, jonka energia on riittävä aiheuttaakseen tarvittavan reaktion valonherkissä aineissa, eli säteilylle, jonka aallonpituus on enintään noin 1 300  nm sähkömagneettisessa spektrissä (mm. gammasäteily, ultraviolettisäteily ja lyhytaaltoinen infrapunasäteily), sekä hiukkas- (tai ydin-) säteilylle. Ne on tarkoitettu mustavalkoisten kuvien tai värikuvien ottamiseen ja valmistamiseen (ks. harmonoidun järjestelmän selitykset, 37 ryhmä). Kyseisten levyjen säteilyherkkien kerrosten säteilyherkkyyden aallonpituus (830 nm) kuuluu nimikkeen 3701  hyväksyttyihin aallonpituuksiin.
                  Luokittelu CN-koodin 8442 50 00  painolaataksi ei tule kyseeseen, koska nimikkeen 3701  säteilyherkät painolevyt eivät kuulu nimikkeeseen 8442  (ks. myös harmonoidun järjestelmän selitykset, nimike 8442 , B kohta sekä harmonoidun järjestelmän luokittelusuositus 3701.30/1  vuodelta 2015).
                  Levyt on sen vuoksi luokiteltava CN-koodiin 3701 30 00  muiksi valokuvauslevyiksi, joissa vähintään yksi sivu on pidempi kuin 255 mm.


title: Komission täytäntöönpanoasetus (EU) 2017/2247, annettu 30 päivänä marraskuuta 2017, tiettyjen tavaroiden luokittelusta yhdistettyyn nimikkeistöön

text:
                  8.12.2017

                  FI

                  Euroopan unionin virallinen lehti

                  L 324/11

            KOMISSION TÄYTÄNTÖÖNPANOASETUS (EU) 2017/2247,
      annettu 30 päivänä marraskuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:

                  (1)

                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 30 päivänä marraskuuta 2017.

               Komission puolesta,

               puheenjohtajan nimissä

            Stephen QUEST

               Pääjohtaja

               Verotuksen ja tulliliiton pääosasto

         (1)  EUVL L 269, 10.10.2013, s. 1.

         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

         LIITE

                     Tavaran kuvaus

                     Luokittelu
                     (CN-koodi)

                     Perusteet

                     (1)

                     (2)

                     (3)

                     Tavaran (nk. lämpöpatja) mitat ovat noin 190 × 80 × 4 cm ja paino noin 11,5 kg. Se on pehmustettu, ja siinä on lämmityselementti (ristikko, joka on päällystetty ohuella kangaskerroksella). Patjan alaosa (lämmityselementin alapuolella) koostuu yhden senttimetrin paksuisesta vaahtomuovikerroksesta. Yläosan ulkopintaan on asennettu kerros tasaisia ja sileitä keinotekoisia kiviä, jotka sisältävät turmaliinia. Tavaran pinta on jäykkä ja epätasainen.
                     Tavara on varustettu säätimellä, joka on yhdistetty tavaraan johdolla, ja virtaliitännällä. Säätimessä on näyttö, jolla näkyy asetettu lämpötila ja erilaisia muita tietoja, painike halutun lämpötilan asettamiseksi ja ON-/OFF-painike.
                     Se on suunniteltu antamaan lämpöhoitoa ihmiskehon eri osiin. Sen päällä voi maata tai istua. Lämpötila voidaan valita 30 ja 70 °C:n väliltä. Keinotekoiset kivet välittävät (lämmettyään) kaukoinfrapunasäteitä.
                     Katso kuvat (*1).

                     8516 79 70

                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8516 , 8516 79  ja 8516 79 70  nimiketekstien mukaisesti.
                     Luokittelu nimikkeen 9019  hierontalaitteeksi ei tule kyseeseen, koska tavaran toiminta ei perustu hiertoon, värinään tai muuhun mekaaniseen liikkeeseen; sitä ei ole suunniteltu käytettäväksi vartalohierontaan. Kivet ovat tasaisia ja sileitä, ja niillä on erityisiä ominaisuuksia, joiden ansiosta ne keräävät ja vapauttavat lämpöä ilman hiertoa (ks. myös harmonoidun järjestelmän selitykset, nimike 9019 , II osa).
                     Luokittelu nimikkeen 9404  vuodevarusteiksi ja niiden kaltaisiksi sisustustavaroiksi – patjaksi tai patjansuojukseksi – ei myöskään tule kyseeseen, sillä tavaraa ei ole tarkoitettu vuoteen varustamiseen. Tavara on jäykkä, ja sen pinta on epätasainen. Sen vuoksi 85 ryhmän 1 huomautuksen a kohtaa ei sovelleta.
                     Tavara toimii kotikäyttöön soveltuvana lämpöhoitolaitteena.
                     Tavara on sen vuoksi luokiteltava CN-koodiin 8516 79 70  muuksi sähkölämpölaitteeksi.

            (*1)  Kuvat ovat ainoastaan ohjeellisia.


title: Komission täytäntöönpanoasetus (EU) 2017/2260, annettu 5 päivänä joulukuuta 2017, Libyan tilanteen johdosta määrättävistä rajoittavista toimenpiteistä annetun neuvoston asetuksen (EU) 2016/44 muuttamisesta

text:
               8.12.2017

               FI

               Euroopan unionin virallinen lehti

               L 324/39

         KOMISSION TÄYTÄNTÖÖNPANOASETUS (EU) 2017/2260,
   annettu 5 päivänä joulukuuta 2017,
   Libyan tilanteen johdosta määrättävistä rajoittavista toimenpiteistä annetun neuvoston asetuksen (EU) 2016/44 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1),
   ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (2) ja erityisesti sen 20 artiklan b alakohdan,
   sekä katsoo seuraavaa:

               (1)

               Asetuksen (EU) 2016/44 liitteessä V luetellaan alukset, jotka Yhdistyneiden kansakuntien pakotekomitea on nimennyt Yhdistyneiden kansakuntien turvallisuusneuvoston päätöslauselman 2146 (2014) 11 kohdan mukaisesti. Kyseisiltä aluksilta on asetuksen nojalla kielletty muun muassa Libyasta peräisin olevan raakaöljyn lastaaminen, kuljetus ja purkaminen sekä pääsy unionin alueella oleviin satamiin.

               (2)

               Yhdistyneiden kansakuntien turvallisuusneuvoston komitea muutti 27 päivänä marraskuuta 2017 aluksen CAPRICORN tunnistetietoja niiden alusten luettelossa, joihin sovelletaan rajoittavia toimenpiteitä. Sen vuoksi olisi muutettava asetuksen (EU) 2016/44 liitettä V.

               (3)

               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2016/44 liite V tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2017.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 206, 1.8.2015, s. 34.

      (2)  EUVL L 12, 19.1.2016, s. 1.

      LIITE
      Muutetaan asetuksen (EU) 2016/44 liite V seuraavasti:
      Korvataan kohta:

         ”1.   Nimi: CAPRICORN
         Merkitty luetteloon päätöslauselman 2146 (2014), sellaisena kuin se on muutettuna ja laajennettuna päätöslauselman 2362 (2017) 2 kohdalla, 10 kohdan a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Komitea uusi merkinnän 20.10.2017 päätöslauselman 2146 11 kohdan nojalla, ja se on voimassa 18.1.2018 asti, ellei komitea lopeta sitä aikaisemmin päätöslauselman 2146 12 kohdan nojalla. Lippuvaltio: Tansania.

            Lisätietoja:

         Luetteloon merkitsemisen päivämäärä 21.7.2017. IMO: 8900878. Alus oli 21.9.2017 Yhdistyneiden arabiemiraattien lähistöllä kansainvälisillä vesillä.”

      seuraavasti:

         ”1.   Nimi: CAPRICORN
         Merkitty luetteloon päätöslauselman 2146 (2014), sellaisena kuin se on muutettuna ja laajennettuna päätöslauselman 2362 (2017) 2 kohdalla, 10 kohdan a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Komitea uusi merkinnän 20.10.2017 päätöslauselman 2146 11 kohdan nojalla, ja se on voimassa 18.1.2018 asti, ellei komitea lopeta sitä aikaisemmin päätöslauselman 2146 12 kohdan nojalla. Lippuvaltio: tuntematon.

            Lisätietoja:

         Luetteloon merkitsemisen päivämäärä 21.7.2017. IMO: 8900878. Alus oli 21.9.2017 Yhdistyneiden arabiemiraattien lähistöllä kansainvälisillä vesillä.”


title: Komission täytäntöönpanoasetus (EU) 2017/2276, annettu 8 päivänä joulukuuta 2017, Bacillus subtilis (ATCC PTA-6737) -valmisteen uuden käyttötavan hyväksymisestä emakkojen rehun lisäaineena (hyväksynnän haltija Kemin Europa NV) (ETA:n kannalta merkityksellinen teksti. )

text:
                  9.12.2017

                  FI

                  Euroopan unionin virallinen lehti

                  L 326/50

            KOMISSION TÄYTÄNTÖÖNPANOASETUS (EU) 2017/2276,
      annettu 8 päivänä joulukuuta 2017,

         Bacillus subtilis (ATCC PTA-6737) -valmisteen uuden käyttötavan hyväksymisestä emakkojen rehun lisäaineena (hyväksynnän haltija Kemin Europa NV)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                  (2)

                     Bacillus subtilis (ATCC PTA-6737) -valmisteen uuden käyttötavan hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (3)

                  Hakemus koskee Bacillus subtilis (ATCC PTA-6737) -valmisteen uuden käyttötavan hyväksymistä emakkojen rehun lisäaineena (hyödyn saamiseksi porsaissa), joka luokitellaan lisäaineluokkaan ”eläintuotantoon vaikuttavat lisäaineet”.

                  (4)

                  Lisäaineluokkaan ”eläintuotantoon vaikuttavat lisäaineet” kuuluva Bacillus subtilis (ATCC PTA-6737) -valmiste hyväksyttiin kymmeneksi vuodeksi broilerien rehun lisäaineena komission asetuksella (EU) N:o 107/2010 (2), kananuorikkojen, liha-ankkojen, viiriäisten, fasaanien, peltopyiden, helmikanojen, kyyhkysten, lihahanhien ja strutsien rehun lisäaineena komission täytäntöönpanoasetuksella (EU) N:o 885/2011 (3), vieroitettujen porsaiden ja vieroitettujen sikaeläinten heimoon kuuluvien eläinten, lukuun ottamatta lajiin Sus scrofa domesticus kuuluvia eläimiä, rehun lisäaineena komission täytäntöönpanoasetuksella (EU) N:o 306/2013 (4) ja lihakalkkunoiden ja siitoseläimiksi kasvatettavien kalkkunoiden rehun lisäaineena komission täytäntöönpanoasetuksella (EU) N:o 787/2013 (5) sekä munivien kanojen ja ja toissijaisten munivien siipikarjalajien rehun lisäaineena komission täytäntöönpanoasetuksella (EU) 2015/1020 (6).

                  (5)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 16 päivänä toukokuuta 2017 antamassaan lausunnossa (7), ettei Bacillus subtilis (ATCC PTA-6737) -valmiste ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Se totesi myös, että lisäaine voi parantaa porsaiden kasvua syntymästä vieroitukseen, kun sitä lisätään emakoiden ruokavalioon 3 viikkoa ennen synnytystä porsaiden vieroitukseen asti. Sen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (6)

                     Bacillus subtilis (ATCC PTA-6737) -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                  (7)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 8 päivänä joulukuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Komission asetus (EU) N:o 107/2010, annettu 8 päivänä helmikuuta 2010, Bacillus subtilis ATCC PTA-6737:n hyväksymisestä broilerien rehun lisäaineena (hyväksynnän haltija Kemin Europa NV) (EUVL L 36, 9.2.2010, s. 1).

         (3)  Komission täytäntöönpanoasetus (EU) N:o 885/2011, annettu 5 päivänä syyskuuta 2011, Bacillus subtilisin (ATCC PTA-6737) hyväksymisestä kananuorikkojen, liha-ankkojen, viiriäisten, fasaanien, peltopyiden, helmikanojen, kyyhkysten, lihahanhien ja strutsien rehun lisäaineena (hyväksynnän haltija Kemin Europa NV) (EUVL L 229, 6.9.2011, s. 3).

         (4)  Komission täytäntöönpanoasetus (EU) N:o 306/2013, annettu 2 päivänä huhtikuuta 2013, Bacillus subtilis (ATCC PTA-6737) -valmisteen hyväksymistä vieroitettujen porsaiden ja vieroitettujen sikaeläinten heimoon kuuluvien eläinten, lukuun ottamatta lajiin Sus scrofa domesticus kuuluvia eläimiä, rehun lisäaineena (hyväksynnän haltija Kemin Europa NV) (EUVL L 91, 3.4.2013, s. 5).

         (5)  Komission täytäntöönpanoasetus (EU) N:o 787/2013, annettu 16 päivänä elokuuta 2013, Bacillus subtilis (ATCC PTA-6737) -valmisteen hyväksymisestä lihakalkkunoiden ja siitoseläimiksi kasvatettavien kalkkunoiden rehun lisäaineena (hyväksynnän haltija Kemin Europa NV) (EUVL L 220, 17.8.2013, s. 15).

         (6)  Komission täytäntöönpanoasetus (EU) 2015/1020, annettu 29 päivänä kesäkuuta 2015, Bacillus subtilis (ATCC PTA-6737) -valmisteen hyväksymisestä munivien kanojen ja toissijaisten munivien siipikarjalajien rehun lisäaineena (hyväksynnän haltija Kemin Europa NV) (EUVL L 163, 30.6.2015, s. 22).

         (7)  EFSA Journal 2017; 17(5):4855.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     PMY/kg täysrehua, jonka kosteuspitoisuus on 12 %

                        Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                     4b1823

                     Kemin Europa NV.

                        Bacillus subtilis ATCC PTA-6737

                        Lisäaineen koostumus

                        Bacillus subtilis (ATCC PTA-6737) -valmiste, joka sisältää vähintään 1 × 1010 PMY/g lisäainetta
                     Kiinteä muoto

                        Tehoaineen ominaispiirteiden kuvaus

                        Bacillus subtilis ATCC PTA-6737:n elinkykyisiä itiöitä

                        Analyysimenetelmä
                         (1)

                     Lukumäärän määrittäminen: pintaviljely tryptoni-soija-agarilla esikuumennetuista rehunäytteistä.
                     Tunnistustiedot: Pulssikenttägeelielektroforeesi (PFGE)

                     Emakot

                     —

                     1 × 108

                     —

                                 1.

                                 Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                 2.

                                 Käytettäväksi emakoilla alkaen kolme viikkoa ennen porsimista ja koko imetyksen ajan.

                                 3.

                                 Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                     29.12.2027

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2017/2273, annettu 8 päivänä joulukuuta 2017, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta (ETA:n kannalta merkityksellinen teksti. )

text:
               9.12.2017

               FI

               Euroopan unionin virallinen lehti

               L 326/42

         KOMISSION TÄYTÄNTÖÖNPANOASETUS (EU) 2017/2273,
   annettu 8 päivänä joulukuuta 2017,
   luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 22 artiklan 1 kohdan,
   sekä katsoo seuraavaa:

               (1)

               Komission asetuksen (EY) N:o 889/2008 (2) 42 artiklassa, sellaisena kuin se on muutettuna komission täytäntöönpanoasetuksella (EU) N:o 836/2014 (3), säädetään, että muulla tavalla kuin luonnonmukaisesti kasvatettuja, enintään 18 viikon ikäisiä munantuotantoon tarkoitettuja kananuorikoita voidaan poikkeuksellisesti ja tietyin edellytyksin tuoda luonnonmukaiseen tuotantoyksikköön 31 päivään joulukuuta 2017 asti, kun luonnonmukaisesti kasvatettuja kananuorikoita ei ole saatavilla.

               (2)

               Luonnonmukaisesti kasvatettujen, munantuotantoon tarkoitettujen kananuorikoiden tuotanto ei unionin markkinoilla ole ollut laadullisesti ja määrällisesti riittävää täyttämään munivien kanojen kasvattajien tarpeet. Jotta luonnonmukaisesti kasvatettujen, munantuotantoon tarkoitettujen kananuorikoiden tuotannon kehittämiseksi olisi enemmän aikaa, muiden kuin luonnonmukaisesti kasvatettujen, enintään 18 viikon ikäisten munantuotantoon tarkoitettujen kananuorikoiden käyttöä koskevan poikkeussäännön soveltamista olisi jatkettava 31 päivään joulukuuta 2018 saakka.

               (3)

               Asetuksen (EY) N:o 889/2008 43 artiklassa, sellaisena kuin se on muutettuna täytäntöönpanoasetuksella (EU) N:o 836/2014, sallitaan poikkeuksellisesti kalenterivuosina 2015, 2016 ja 2017 muun kuin luonnonmukaisen valkuaisrehun käyttäminen sioille ja siipikarjalle, edellyttäen että tällaisen rehun osuus on enintään viisi prosenttia.

               (4)

               Luonnonmukaisten valkuaiskasvien tarjonta ei unionin markkinoilla ole ollut laadullisesti ja määrällisesti riittävää täyttämään luonnonmukaisilla tiloilla kasvatettavien sikojen ja siipikarjan ravitsemukselliset tarpeet. Luonnonmukaisten valkuaiskasvien tuotanto on edelleen jäänyt jälkeen kysynnästä. Sen vuoksi on aiheellista laajentaa poikkeuksellista mahdollisuutta käyttää rajallista osuutta muuta kuin luonnonmukaista valkuaisrehua 31 päivään joulukuuta 2018 saakka.

               (5)

               Sen vuoksi asetusta (EY) N:o 889/2008 olisi muutettava.

               (6)

               Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 889/2008 seuraavasti:

               1)

               Korvataan 42 artiklan b alakohdassa päivämäärä ”31 päivään joulukuuta 2017” päivämäärällä ”31 päivään joulukuuta 2018”.

               2)

               Korvataan 43 artiklan toinen alakohta seuraavasti:
               ”Muiden kuin luonnonmukaisten rehujen sallittu enimmäisosuus 12 kuukaudessa on näillä lajeilla viisi prosenttia kalenterivuonna 2018.”

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 189, 20.7.2007, s. 1.

      (2)  Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).

      (3)  Komission täytäntöönpanoasetus (EU) N:o 836/2014, annettu 31 päivänä heinäkuuta 2014, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta (EUVL L 230, 1.8.2014, s. 10).


title: Komission täytäntöönpanoasetus (EU) 2017/2272, annettu 8 päivänä joulukuuta 2017, nimityksen rekisteröimisestä aitojen perinteisten tuotteiden rekisteriin (Kabanosy staropolskie (APT))

text:
               9.12.2017

               FI

               Euroopan unionin virallinen lehti

               L 326/40

         KOMISSION TÄYTÄNTÖÖNPANOASETUS (EU) 2017/2272,
   annettu 8 päivänä joulukuuta 2017,
   nimityksen rekisteröimisestä aitojen perinteisten tuotteiden rekisteriin (Kabanosy staropolskie (APT))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 26 artiklan ja 52 artiklan 3 kohdan a alakohdan,
   sekä katsoo seuraavaa:

               (1)

               Asetuksen (EU) N:o 1151/2012 26 artiklan mukaisesti Puola esitti nimityksen ”Kabanosy staropolskie” sen merkitsemiseksi asetuksen (EU) N:o 1151/2012 22 artiklassa säädettyyn aitojen perinteisten tuotteiden rekisteriin. ”Kabanosy staropolskie” -makkarat ovat pitkiä ohuita kuivamakkaroita.

               (2)

               Nimitys ”Kabanosy” oli rekisteröity aiemmin (2) ilman nimen varaamista neuvoston asetuksen (EY) N:o 509/2006 (3) 13 artiklan 1 kohdan mukaisesti aitona perinteisenä tuotteena.

               (3)

               Asetuksen (EU) N:o 1151/2012 26 artiklan 1 kohdan toisessa alakohdassa tarkoitetun kansallisen vastaväitemenettelyn jälkeen nimeä ”Kabanosy” täydennettiin ilmaisulla ”staropolskie”. Tämä täydentävä ilmaisu viittaa nimen perinteiseen luonteeseen asetuksen (EU) N:o 1151/2012 26 artiklan 1 kohdan kolmannen alakohdan mukaisesti.

               (4)

               Komissio tarkasteli nimityksen ”Kabanosy staropolskie” esittämistä ja julkaisi nimityksen tämän jälkeen Euroopan unionin virallisessa lehdessä
                   (4).

               (5)

               Komissio vastaanotti 26 päivänä elokuuta 2016 asiaa koskevan perustellun vastaväitteen. Komissio toimitti perustellun vastaväitteen edelleen 9 päivänä syyskuuta 2016.

               (6)

               Romania väitti, että nimityksen ”Kabanosy staropolskie” rekisteröiminen vaarantaisi osittain homonyymisen nimityksen ”Cabanos”, joka on nimen ”Kabanosy” romanialaisen muunnoksen romaniankielinen nimi. ”Cabanos” on itse asiassa sellaisen romanialaisen lihavalmisteen nimi, jonka raaka-aineet ja valmistusmenetelmä ovat hyvin samankaltaiset kuin Puolan aitona perinteisenä tuotteena (APT) rekisteröitäväksi ehdotetulla tuotteella ”Kabanosy staropolskie”.

               (7)

               Koska komissio katsoi, että vastaväite voitiin ottaa käsiteltäväksi, se kehotti 7 päivänä marraskuuta 2016 päivätyllä kirjeellä Puolaa ja Romaniaa neuvottelemaan kolmen kuukauden ajan ja sopimaan asiasta keskenään sisäisiä menettelyjään noudattaen.

               (8)

               Osapuolet pääsivät sopimukseen. Puola antoi sopimuksen tulokset tiedoksi komissiolle 2 päivänä helmikuuta 2017 päivätyllä kirjeellä.

               (9)

               Puola ja Romania sopivat, että suoja kattaa ainoastaan ilmaisun ”Kabanosy staropolskie” kokonaisuudessaan. Sen vuoksi suoja ei estä ilmaisun ”Kabanosy” käyttöä sellaisenaan eikä sen muunnosten, kuten ”Cabanos”, käyttöä.

               (10)

               Komissio toteaa, että sopimuksessa tunnustetaan, että ”Kabanosy staropolskie” olisi rekisteröitävä aitona perinteisenä tuotteena ja että se sisältää ehtoja, joiden tarkoituksena on varmistaa oikeuksien asianmukainen käyttö.

               (11)

               Sen vuoksi nimi ”Kabanosy staropolskie” olisi kirjattava aitojen perinteisten tuotteiden rekisteriin,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Kabanosy staropolskie” (APT).
   APT:n ”Kabanosy” tuote-eritelmä katsotaan asetuksen (EU) N:o 1151/2012 19 artiklassa tarkoitetuksi eritelmäksi APT:lle ”Kabanosy staropolskie”, ja se suojataan nimen varauksen kanssa.
   Nimitys ”Kabanosy staropolskie” (APT) liittyy komission täytäntöönpanoasetuksen (EU) N:o 668/2014 (5) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.
   2 artikla
   Nimitys ”Kabanosy staropolskie” (APT) suojataan kokonaisuudessaan. Ilmaisua ”Kabanosy” ja sen erikielisiä muunnoksia ja käännöksiä voidaan edelleen käyttää kaikkialla Euroopan unionin alueella Euroopan unionin oikeuden periaatteiden ja sääntöjen mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 14.12.2012, s. 1.

      (2)  Komission täytäntöönpanoasetus (EU) N:o 1044/2011, annettu 19 päivänä lokakuuta 2011, nimityksen rekisteröimisestä aitojen perinteisten tuotteiden rekisteriin (Kabanosy (APT)) (EUVL L 275, 20.10.2011, s. 16).

      (3)  Neuvoston asetus (EY) N:o 509/2006, annettu 20 päivänä maaliskuuta 2006, maataloustuotteiden ja elintarvikkeiden rekisteröimisestä aidoiksi perinteisiksi tuotteiksi (EUVL L 93, 31.3.2006, s. 1). Asetus on kumottu ja korvattu asetuksella (EU) N:o 1151/2012.

      (4)  EUVL C 188, 27.5.2016, s. 6.

      (5)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2017/2274, annettu 8 päivänä joulukuuta 2017, Komagataella pastoris -organismin (DSM 23036) tuottaman 6-fytaasivalmisteen (EC 3.1.3.26) uuden käyttötavan hyväksymisestä kalojen rehun lisäaineena (hyväksynnän haltija Huvepharma EOOD) (ETA:n kannalta merkityksellinen teksti. )

text:
                  9.12.2017

                  FI

                  Euroopan unionin virallinen lehti

                  L 326/44

            KOMISSION TÄYTÄNTÖÖNPANOASETUS (EU) 2017/2274,
      annettu 8 päivänä joulukuuta 2017,

         Komagataella pastoris -organismin (DSM 23036) tuottaman 6-fytaasivalmisteen (EC 3.1.3.26) uuden käyttötavan hyväksymisestä kalojen rehun lisäaineena (hyväksynnän haltija Huvepharma EOOD)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                  (2)

                  Asetuksen (EY) N:o 1831/2003 7 artiklan mukaisesti on toimitettu hakemus, joka koskee Komagataella pastoris -organismin (DSM 23036) tuottaman 6-fytaasivalmisteen (EC 3.1.3.26) hyväksymistä kalojen rehun lisäaineena. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (3)

                  Hakemus koskee Komagataella pastoris (DSM 23036) -organismin tuottaman 6-fytaasivalmisteen (EC 3.1.3.26) hyväksymistä lisäaineluokkaan ”eläintuotantoon vaikuttavat lisäaineet” luokiteltavana kalojen rehun lisäaineena.

                  (4)

                  Kyseisen valmisteen käyttö hyväksyttiin kymmeneksi vuodeksi komission täytäntöönpanoasetuksella (EU) N:o 98/2012 (2) broilerien, lihakalkkunoiden, kananuorikoiden, siitoseläimiksi kasvatettavien kalkkunoiden, munivien kanojen, muiden lihantuotantoa varten kasvatettavien ja munivien siipikarjalajien, vieroitettujen porsaiden, lihasikojen ja emakkojen osalta.

                  (5)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 21 päivänä maaliskuuta 2017 antamassaan lausunnossa (3), että Komagataella pastoris -organismin (DSM 23036) tuottamalla 6-fytaasivalmisteella (EC 3.1.3.26) ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Se totesi, että lisäaine saattaa osoittautua tehokkaaksi kirjolohen ja lohen ruokinnassa ja että tämä päätelmä voidaan ekstrapoloida kaikkiin kaloihin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (6)

                     Komagataella pastoris (DSM 23036) -organismin tuottaman 6-fytaasivalmisteen (EC 3.1.3.26) arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                  (7)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 8 päivänä joulukuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Komission täytäntöönpanoasetus (EU) N:o 98/2012, annettu 7 päivänä helmikuuta 2012, Pichia pastorisin (DSM 23036) tuottaman 6-fytaasin (EC 3.1.3.26) hyväksymisestä broilerien, lihakalkkunoiden, kananuorikoiden, siitoseläimiksi kasvatettavien kalkkunoiden, munivien kanojen, muiden lihantuotantoa varten kasvatettavien ja munivien siipikarjalajien, vieroitettujen porsaiden, lihasikojen ja emakkojen rehun lisäaineena (hyväksynnän haltija Huvepharma AD) EUVL L 35, 8.2.2012, s. 6.

         (3)  EFSA Journal 2017;15(4):4763.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     Aktiivisuusyksikköä / kg täysrehua, jonka kosteuspitoisuus on 12 %

                        Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                     4a16

                     Huvepharma EOOD

                     6-fytaasi
                     (EC 3.1.3.26)

                        Lisäaineen koostumus

                     Fytaasivalmiste (EC 3.1.3.26), jota tuottaa Komagataella pastoris (DSM 23036) ja jonka vähimmäisaktiivisuus on:

                                 4 000  OTU (1)/g kiinteänä

                                 8 000  OTU/g nestemäisenä

                        Tehoaineen ominaispiirteiden kuvaus

                     6-fytaasi (EC 3.1.3.26), jota tuottaa Komagataella pastoris (DSM 23036)

                        Analyysimenetelmä
                         (2)

                     Rehussa olevan 6-fytaasin määrittämiseen:
                     Kolorimetrinen menetelmä, jossa kvantifioidaan entsyymin natriumfytaatista vapauttama epäorgaaninen fosfaatti

                     Kalat

                     —

                     500 OTU

                     —

                                 1.

                                 Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                 2.

                                 Käytetään rehuissa, jotka sisältävät yli 0,23 % fytiiniin sitoutunutta fosforia.

                                 3.

                                 Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia suojaimia, hengitys- ja ihonsuojat mukaan luettuina.

                     29.12.2027

            (1)  1 OTU on entsyymimäärä, joka vapauttaa minuutissa yhden mikromoolin epäorgaanista fosfaattia sitraattipuskurissa (pH 5,5) olevasta 5,1 mM natriumfytaattiliuoksesta lämpötilassa 37 °C mitattuna sinisen fosfomolybdaattikompleksin värin absorbanssina aallonpituudella 820 nm.

            (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2017/2275, annettu 8 päivänä joulukuuta 2017, Lactobacillus acidophilus (CECT 4529) -valmisteen uuden käyttötavan hyväksymisestä broilerien rehun lisäaineena (hyväksynnän haltija Centro Sperimentale del Latte) (ETA:n kannalta merkityksellinen teksti. )

text:
                  9.12.2017

                  FI

                  Euroopan unionin virallinen lehti

                  L 326/47

            KOMISSION TÄYTÄNTÖÖNPANOASETUS (EU) 2017/2275,
      annettu 8 päivänä joulukuuta 2017,

         Lactobacillus acidophilus (CECT 4529) -valmisteen uuden käyttötavan hyväksymisestä broilerien rehun lisäaineena (hyväksynnän haltija Centro Sperimentale del Latte)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                  (2)

                     Lactobacillus acidophilus (CECT 4529) -valmisteen uuden käyttötavan hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (3)

                  Hakemus koskee Lactobacillus acidophilus (CECT 4529) -valmisteen uuden käyttötavan hyväksymistä broilerien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                  (4)

                     Lactobacillus acidophilus (CECT 4529) -valmisteen, joka kuuluu lisäaineluokkaan ”eläintuotantoon vaikuttavat lisäaineet”, käyttö munivien kanojen rehun lisäaineena hyväksyttiin kymmeneksi vuodeksi komission täytäntöönpanoasetuksella (EU) 2015/38 (2).

                  (5)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 21 päivänä maaliskuuta 2017 antamassaan lausunnossa (3), että Lactobacillus acidophilus (CECT 4529) -valmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Se totesi myös, että lisäaine voi parantaa eläinten painonlisäystä / lopullista painoa arvioiduista kolmesta tutkimuksesta vain kahden mukaan. Kaksi muuta tutkimusta jätettiin arvioinnista pois lintujen epätavallisen suuren kuolleisuuden ja alhaisen kasvun vuoksi. Sen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (6)

                  Edellä tarkoitetun näytön on kuitenkin katsottu riittävästi osoittaneen painonlisäykseen liittyvien eläintuotannollisten parametrien parantuneen. Sen vuoksi katsottiin, että toimitetut tiedot täyttivät vaatimukset lisäaineen tehon osoittamiseksi broilerien ruokinnassa.

                  (7)

                     Lactobacillus acidophilus (CECT 4529) -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                  (8)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 8 päivänä joulukuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Komission täytäntöönpanoasetus (EU) 2015/38, annettu 13 päivänä tammikuuta 2015, Lactobacillus acidophilus CECT 4529 -valmisteen hyväksymisestä munivien kanojen rehun lisäaineena ja asetuksen (EY) N:o 1520/2007 muuttamisesta (hyväksynnän haltija Centro Sperimentale del Latte) (EUVL L 8, 14.1.2015, s. 4).

         (3)  EFSA Journal 2017; 15(4):4762.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     PMY/kg täysrehua, jonka kosteuspitoisuus on 12 %

                        Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                     4b1715

                     Centro Sperimentale del latte

                        Lactobacillus acidophilus CECT 4529

                        Lisäaineen koostumus

                        Lactobacillus acidophilus CECT 4529 -valmiste, joka sisältää vähintään: 5 × 1010 PMY/g lisäainetta (kiinteä muoto).

                        Tehoaineen ominaispiirteiden kuvaus

                        Lactobacillus acidophilus CECT 4529:n elinkykyisiä soluja.

                        Analyysimenetelmä
                         (1)

                     Lukumäärän määrittäminen: pintaviljelynä MRS-agarilla (EN 15787).
                     Tunnistustiedot: pulssikenttägeelielektroforeesi (PFGE)

                     Broilerit

                     —

                     1 × 109

                     —

                                 1.

                                 Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                 2.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt lisäaineen ja esiseosten käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmä-, iho- ja hengityssuojat mukaan lukien.

                     29.12.2027

            (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2018/527, annettu 28 päivänä maaliskuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Patata dell'Alto Viterbese” (SMM))

text:
               5.4.2018

               FI

               Euroopan unionin virallinen lehti

               L 89/7

         KOMISSION TÄYTÄNTÖÖNPANOASETUS (EU) 2018/527,
   annettu 28 päivänä maaliskuuta 2018,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Patata dell'Alto Viterbese” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission täytäntöönpanoasetuksen (EU) N:o 159/2014 (2) nojalla rekisteröidyn suojatun maantieteellisen merkinnän ”Patata dell'Alto Viterbese” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Patata dell'Alto Viterbese” (SMM) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä maaliskuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission täytäntöönpanoasetus (EU) N:o 159/2014, annettu 13 päivänä helmikuuta 2014, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Patata dell'Alto Viterbese (SMM)) (EUVL L 52, 21.2.2014, s. 5).

      (3)  EUVL C 391, 18.11.2017, s. 14.


title: Komission täytäntöönpanoasetus (EU) 2018/554, annettu 9 päivänä huhtikuuta 2018, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta

text:
               10.4.2018

               FI

               Euroopan unionin virallinen lehti

               L 92/4

         KOMISSION TÄYTÄNTÖÖNPANOASETUS (EU) 2018/554,
   annettu 9 päivänä huhtikuuta 2018,
   lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 9 artiklan 5 kohdan,
   sekä katsoo seuraavaa:

               (1)

               Toukokuun 13 päivänä 2013 annetulla neuvoston täytäntöönpanoasetuksella (EU) N:o 412/2013 (2) otettiin käyttöön lopullinen polkumyyntitulli Kiinan kansantasavallasta peräisin olevien keraamisten pöytä- ja keittiöesineiden tuonnissa.

               (2)

               Kiinalainen vientiä harjoittava tuottaja pyysi 10 päivänä kesäkuuta 2017 komissiota muuttamaan täytäntöönpanoasetusta (EU) N:o 412/2013 niin, että se vastaa yrityksen täydellistä toimiluvan mukaista englanninkielistä nimeä. Ottaen huomioon perustana olevan näytön komissio hyväksyi tämän pyynnön.

               (3)

               Edellä esitetyn perusteella asetuksen (EU) N:o 412/2013 1 artiklan 2 kohtaa olisi muutettava.

               (4)

               Tämä asetus on asetuksen (EU) 2016/1036 15 artiklan 1 kohdalla perustetun komitean lausunnon mukainen,

         ON HYVÄKSYNYT TÄMÄN ASETUKSEN:
   1 artikla
   Korvataan neuvoston täytäntöönpanoasetuksen (EU) N:o 412/2013 1 artiklan 2 kohta seuraavasti:

      ”2.   Vapaasti unionin rajalla tullaamattomana nettohintaan sovellettava lopullinen polkumyyntitulli on seuraavien yritysten tuottaman 1 kohdassa kuvatun tuotteen osalta seuraava:

                  Yritys

                  Tulli (%)

                  Taric-lisäkoodi

                  Hunan Hualian China Industry Co., Ltd; Hunan Hualian Ebillion China Industry Co., Ltd; Hunan Liling Hongguanyao China Industry Co., Ltd; Hunan Hualian Yuxiang China Industry Co., Ltd.

                  18,3

                  B349

                  Guangxi Sanhuan Enterprise Group Holding Co., Ltd

                  13,1

                  B350

                  CHL Porcelain Industries Ltd

                  23,4

                  B351

                  Shandong Zibo Niceton-Marck Huaguang Ceramics Limited; Zibo Huatong Ceramics Co., Ltd; Shandong Silver Phoenix Co., Ltd; Niceton Ceramics (Linyi) Co., Ltd; Linyi Jingshi Ceramics Co., Ltd; Linyi Silver Phoenix Ceramics Co., Ltd; Linyi Chunguang Ceramics Co., Ltd; Linyi Zefeng Ceramics Co., Ltd.

                  17,6

                  B352

                  Guangxi Province Beiliu City Laotian Ceramics Co., Ltd

                  22,9

                  B353

                  Liitteessä I luetellut yritykset

                  17,9

                  Kaikki muut yritykset

                  36,1

                  B999 ”

   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä huhtikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  Neuvoston täytäntöönpanoasetus (EU) N:o 412/2013, annettu 13 päivänä toukokuuta 2013, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 131, 15.5.2013, s. 1).